Book House Cottage | Harrismith Self Catering Accommodation
Book House Cottage offers you stylish and comfortable accommodation right in the centre of Harrismith. Harrismith is a natural halfway stop on the N3 between Johannesburg and Durban and is also situated halfway between Bloemfontein and Durban.
Accommodation comprises 5 units and can accommodate 17 guests. The original house has pressed ceilings and wooden floors.
All self-catering units have their own entrances. Outdoor portable braai facilities available. The units are equipped with fridge, microwave, cutlery and DStv; coffee, tea, sugar, towels and soap.
Secure parking and outside lights; surveillance cameras, remote control for security gate, and free Wi-Fi.
Ek is bewus van die feit dat om op Harrismith oor te slaap op pad Underberg toe, vir die meeste mense 'n mors van tyd sal wees. Wel ons doen dit net sodat ons net weer die gasvryheid, netjiese, skoon geriewe en die stilte van The Bookhouse in Harrismith kan ervaar. Dankie Alexander vir 'n warm, vriendelike ontvangs en baie dankie aan jou personnel vir 'n skoon, netjiese oornagwoonstel. Ons sien julle een van die dae weer!
Ons het op 29 Maart 2019 tuisgegaan in die "Platberg selfsorgeenheid" van Book House Cottage. Alexander was 'n puik gasheer en het verneem of alles in orde is. Bessie het ons vooraf geskakel om te bevestig en Elizabeth het ons gasvry ontvang. Die verblyf was volledig toegerus met topkwaliteit meubels en linne. Skoon, gerieflik en uiters netjies. Vyfster-gehalte. Ons het onderdakparkering gehad en die perseel is toegerus met sekuriteitskameras. Ek sal Book House Cottage enige tyd aanbeveel. Waarde vir geld en gerieflik. Ons maak graag weer van hulle gebruik.
Tannie Bessie het ons 'n dag voor die tyd gekontak om ons in te lig dat hulle ons die volgende dag verwag en uitsien om ons te ontmoet! Wow! dit laat mens alreeds welkom voel al is jy nog nie eers daar nie. Sy het ons baie vriendelik en gasvry ontvang! Ons kamer was smaakvol met meer as wat jy kan verwag van 'n oornagplek. Die bed was gemaklik met heerlike vars linne. Vir die prys wat mens betaal, is hierdie plekkie 'n oase na 'n dag op die pad. Ons sal definitief weer daar oornag en beveel die plekkie met groot vreugde aan vir enige iemand!
'n Baie lekker ervaring. Mense was baie vriendelik en hulpvaardig. Het baie lekker gebly.
Beide Alexannder en Sandy het voor ons aankoms seker gemaak dat ons darem veilig in die dorp aangekom het en Alexander het ons hartlik by die gastehuis ontvang. Die kamers was presies soos in die foto's met meer as genoeg koffie, tee, suiker, en melk was beskikbaar met ons aankoms (daar was selfs beskuit om die volgende oggend op die regte noot te begin). Beddegoed en linne was silwerskoon en baie gemaklik. Die perseel is baie veilig met sekuriteitskameras wat die perseel en karre te alle tye monitor. Kan Book House Cottage met 'n geruste hart aanbeveel – absoluut puik!
Dit was ons eerste oorslaapgeleentheid op Harrismith en dit was 'n aangename kennismaking. Alles wat nodig is, is daar en die veiligheid is van 'n baie hoë standaard. Ek en my vrou beveel dit graag aan.
Die personeel was almal vriendelik en behulpsaam, hulle het ons vooraf gekontak oor moontlike tyd van aankoms om seker te maak hulle is daar. Die kamer was toe 'n klein woonstel met 'n moderne, skoon badkamer en koffie, tee en beskuit en vars melk in die kombuis. Alle geriewe was skoon en op standaard. Dit is geleë in 'n stil, veilige area met 'n mooi versorgde tuin. Ons sal de Book House Cottage beslis weer besoek!
Plek was netjies en ons het dadelik baie welkom gevoel. Lekker spasie vir iemand met 'n klein kindjie.
Die heel beste ondervinding wat ek ooit by 'n selfsorg-eenheid beleef het! Groot was my verbasing toe ek nog op pad Harrismith toe 'n oproep ontvang van Alexander. Net 'n vriendelike oproep om te bevestig dat ons reis sover voorspoedig verloop en 'n opvolg oor hoe laat ons verwag kan word. Hoe wonderlik is dit nie! Met ons aankoms is ons vriendelik deur Precious ontvang om na ons kothuis, Platberg, te neem. Alexander het ook persoonlik kom kennis maak en aangemoedig om te praat indien ons iets nodig het! Wonderlik om met die intrapslag in 'n netjiese eenheid, skoon en keuring versier, te stap. Kraakvars linne met alle ekstras in ag geneem. Wat my die meeste opgeval het was die aandag aan detail, wat mens gewoonlik nodig het, maar nooit kry nie. Groot koffiebekers, 'n bekuitjie vir elkeen vir die oggend. Vars melk in die yskas. Skoon, duursame handdoeke. Warm water om 'n lekker stort te neem en 'n haardroër, wat ons almal meeste van die tyd vergeet. Alles met soveel sorg en moeite voorberei. Alexander het persoonlik verneem hoe laat ons beplan om te vertrek en seker gemaak dat ons verblyf genotvol was met ons vertrek. Dit het gevoel of ons tuisgaan by 'n ou vriend! Ek gaan definitief weer by Book House Cottage bly en beveel dit ten sterkste aan vir enige iemand wat opsoek is na verblyf in Harrismith. Baie dankie Alexander en Precious! Julle is die heel beste!
'n Goeie plek om oornag te bly. Alles was in order en in goeie werkende toestand.
Ons was baie gasvry ontvang. Skoon en netjiese verblyf – alles waarna ons gesoek het.
Tydens my verblyf was dit seker een van die koudste weke in Harrismith, my motor het gevries, maar die eienaar was altyd daar om my by te staan en toe te sien dat ek regkom. Vir 'n self-catering unit was daar melk in die yskas en ek kon rustig na 'n dag se werk vir my 'n koppie tee maak, sonder om eers melk te gaan koop. Die eenheid waarin ek tuis gegaan het, was lekker ruim en het aan al my behoeftes voldoen.
Die diens is 10/10! Ons het 'n beter kamer gekry vir dieselfde prys as 'n gewone kamer net omdat ons vir die oom gesê het ons is op honeymoon! Dit was wonderlik!
Die eienaar is baie vriendelik en gaan saam met jou deur die verblyfarea en verduidelik vriendelik waar alles is en hoe alles werk. Die geriewe is privaat en luuks. Die verblyfarea is ruim, skoon en netjies. Parkering is veilig en van die straat af. Die gastehuis is in 'n stil area geleë, maar naby die verskillende hoofweë.
Ek was baie hartlik ontvang deur die eienaar. Die toestand van die kamer was onberispelik. Die linne en matras is van baie goeie gehalte. A.g.v. die volledige sekuriteitskameras by elke eenheid en die elektriese hek en goeie omheining het ek baie veilig gevoel. Hierdie Book House Coattage kan ek met 'n geruste hart aanbeveel om te oornag of te verwyl terwyl mens die historiese omgewing verken en waardeer.
Groot baie netjiese kamers met veiligheidsmeganismes oral op die netjiese versorgde erf en tuin. Wat 'n uiterste plesier om in soveel weelde tuis te kon gaan. Book House Cottage stel 'n standaard ver bo die gemiddelde gastehuise waarin ek al tuisgegaan het. Lakens, linne en handdoeke is onberispelike skoon en kraakvars. Dit is voorwaar 'n luukse plek waarheen 'n mens oor en oor sal terugkom met die vriendelike ontvangs! Ek beveel dit ten sterkste aan vir iedereen wat deur Harrismith reis en wil oornag. 'n Uitmuntende plek in 'n klas van sy eie.
Tannie Bessie het ons die dag voor ons vertrek persoonlik gebel om ons 'n veilige reis toe te wens. Lekker om sulke persoonlike aandag te ontvang. Die kamers was baie skoon, modern toegerus en gerieflik. Die ontvangs was baie vriendelik. Lekker oorgeslaap in heerlike skoon beddens. Geen probleme of klagtes. Dankie Tannie Bessie, sien julle weer volgende jaar vir ons oorslaap op pad kus toe.
Book House Cottage is goed geleë, veilig en baie skoon. Was 'n plesier om daar te oornag.
My ervaring van Book House Cottage was baie aangenaam en was veel meer as wat ek verwag het! Die ontvangs by aankoms was baie vriendelik en wat 'n lafenis om in 'n pragtig gemeubileerde, met gepaste versierings wat 'n huislike gevoel skep, my kon tuis te maak. Die bed was baie gerieflik en na 'n rustige nagrus in 'n koel eenheid, kon ek my reis verder aanpak! Ek sal definitief Book House Cottage aanbeveel vir almal wat op reis is en 'n oornagverblyf nodig het.
Dit was baie ruimer as verwag. Met smaak gemeubileer en aandag aan fyn detail. Baie veilig. Alexander was die perfekte gasheer. Baie dankie vir 'n heelike oornag.
Zander was baie aangenaam en het ons hartlik ontvang, rondgewys en tuis laat voel. Dit is 'n heerlike plekkie vir 'n heerlike naweek!
Ek was lanklaas (indien ooit) so hartlik verwelkom en het ook nog nooit 'n gasheer met soveel entoesiasme in die gasvryheidsbedryf ontmoet nie. Die geriewe is puik en die veilgheidsmaatreëls wat ingestel is, is die beste wat ek nog ooit in "self-catering" akkommodasie beleef het. Sal die Book House Cottage vir enige reisiger met 'n geruste hart kan aanbeveel.
Baie baie dankie Tannie Bessie vir 'n warm hartlike ontvangs! Ons het sommer dadelik tuis gevoel na die lang rit. Die Nelson kamer was pragtig en ons het lekker uitgerus. Ons kom beslis weer by jou inloer! Ek kan Book House Cottage met die grootste gemak aanbeveel!
Die huis is meer as 100 jaar oud. Die meubels pas by die ou huis en my badkamer was modern met alles wat mens nodig sou kon hê. Een klien klagtetjie was die gebrek aan komplimentêre sjampoe in die badkamer, maar dis ook net 'n probleem omdat ek myne by die huis gelos het. Ontbyt was heerlik, koffie en beskuit ens, in die kamer was net so lekker. Hoog's aanbeveel vir die sakereisiger!
'n Plek wat ons vir enigeen sal aanbeveel om te bly. Netjies, skoon, veilig, gerieflik en uitstekende diens. Ons sal definitief weer daar bly wanneer ons in daardie omgewing is. 1000 dankies Book House Cottage.
'n Pragtige, netjiese gastehuis met lieflike dekor. Goed versorgde tuin en veilige parkering vir my motor. Vriendelike ontvangs.
Na 'n hartlike ontvangs is ek na my kamer waar ek onmiddellik met die gratis WiFi by 'n gemaklike lessenaar begin werk het. Die netjiese en luukse omstandighede het my aand en verblyf uiters aangenaam gemaak. Skoon en vars linne, veilige parkering, goed versorgde tuin en stylvolle meubels. My verblyf het aan al my verwagtinge voldoen; hier is baie waarde vir geld; ek beveel dit met vrymoedigheid aan.
Things are pretty much suitable for a one night stay, clean, etc. Don't expect to be overly impressed.
Die kamers is lekker groot en dit is 'n stil area. Let wel op dat daar nie kaartfasiliteite is nie, so neem kontant saam!